Bewerings van bedrog verdeel ANC-leiers | Netwerk24
Bewerings van bedrog verdeel ANC-leiers
Deur Llewellyn Prince 02 Augustus 2020 11:52
Bewerings oor ANC-leiers wat ook by die beweerde korrupsie met Covid-19-tenders betrokke is, het die afgelope naweek ook die ANC se topleiers erg op ’n vergadering van die regerende party se nasionale uitvoerende komitee (NUK) verdeel.
Sunday Times het Sondag berig dat die bekgeveg tussen die verskillende ANC-faksies Vrydag op die eerste dag van die drie dae lange aanlyn vergadering begin het nadat pres. Cyril Ramaphosa die ANC se uitvoerende bestuur in sy openingsrede gewaarsku het dat korrupsie die party se handelsmerk bevlek het. Die vergadering eindig Sondag.
Die koerant berig verder dat Enoch Godongwana, voorsitter van die NUK se subkomitee oor ekonomiese transformasie, ’n komitee onder leiding van oudpresidente Kgalema Motlanthe en Thabo Mbeki voorgestel het om bewerings van korrupsie teen senior ANC-leiers te ondersoek.
Faksies van Ace Magashule, ANC-sekretaris-generaal, het glo die voorstel afgeskiet.
News24 het Sondag ook berig oor ’n vurige debat in die NUK-vergadering oor of kinders en metgeselle van partyleiers sake met die staat moet doen. Dit kom ná berigte en bewerings oor familielede van ANC-politici wat regeringstenders van miljoene rande gekry het.
Meer oor: Tenderbedrog | Anc | Covid-19
Beitbrug: Humeure vat vlam by grens
‘Koning van tenders’ is langtand jammer
Cyril tree eindelik op oor ‘nepotisme’
SA kort nasionale tenderkomitee